**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 864**

ВЗЕТО С ПРОТОКОЛ **№ 33** ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **25.01.2018 година**

**ОТНОСНО: Приемане на бюджета на Община Карлово за 2018 година.**

**ПО ПРЕДЛОЖЕНИЕ НА: д-р Емил Станев Кабаиванов - Кмет**

**на Община Карлово**

На основание чл.52, ал.1 и чл.21, ал.1, т.6, във връзка с чл.27, ал.4 и ал.5 от Закона за местното самоуправление и местната администрация, чл.94, ал.2 и ал.3 и чл.39 от Закона за публичните финанси, във връзка с разпоредбите на ЗДБРБ за 2018 година, ПМС № 332/22.12.2017г. за изпълнението на държавния бюджет на Р България за 2018 година и Наредбата за условията и реда за съставяне на бюджетната прогноза за местните дейности за следващите три години, за съставяне, приемане и отчитане на бюджета на Община Карлово, предвид изложеното в предложение № 93-00-86 от 15.01.2018 г., Общински съвет Карлово

**Р Е Ш И :**

**1.** Приема бюджета на **Община Карлово за 2018 година**, както следва:

**1.1. По приходите** в размер на 33 436 295 лв., съгласно **Приложение № 1** в т.ч.:

1.1.1. **Приходи за делегирани от държавата дейности** в размер на 20 237 436 лв., в т.ч.:

**1**.1.1.1. Обща субсидия за делегирани от държавата дейности в размер на 18 688 526 лв.

1.1.1.2. Собствени приходи на звената на делегиран бюджет в размер на 41 436 лв.

1.1.1.3. Финансиране в размер на / - 174 512 лв./

1.1.1.4. Преходен остатък от 2018 година в размер на 1 681 986 лв.

1.1.2. **Приходи за местни дейности** в размер на 13 198 859 лв., в т.ч.:

1.1.2.1. Данъчни приходи в размер на 2 701 200 лв.

1.1.2.2. Неданъчни приходи в размер на 5 720 160 лв.

1.1.2.3. Трансфери за местни дейности в размер на 4 043 100 лв.

1.1.2.3.1. Обща изравнителна субсидия в размер на 3 824 900 лв.

1.1.2.3.2. Трансфер за зимно поддържане и снегопочистване на общински пътища в размер на 218 200 лв.

1.1.2.4. Целева субсидия за капиталови разходи в местни дейности в размер на 1 076 500 лв.

1.1.2.5. Трансфери между бюджети /получени трансфери/ в размер на 508 200 лв.

1.1.2.6. Финансиране в размер на /- 957 169 лв./

1.1.2.7. Преходен остатък от 2017 година в размер на 112 668 лв.

**1.2. По разходите** в размер на 33 436 295 лв., разпределени по функции, дейности и параграфи, съгласно **Приложение № 2 и № 3**.

1.2.1. За делегирани от държавата дейности в размер на 20 237 436 лв.

1.2.2. За допълнително финансиране на делегираните от държавата дейности със средства от собствените приходи и от изравнителната субсидия в размер на 1 258 148 лв.

1.2.3. За местни дейности в размер на 11 940 711 лв., в т.ч. резерв за непредвидени и/или неотложни разходи в размер на 634 308 лв.

**1.3. Утвърждава средносрочна цел за бюджетното салдо по общинския бюджет, изчислено на касова основа – придържане към балансирано бюджетно салдо в размер на 662 973 лв.**

**2. Приема програма за капиталовите разходи за 2018 г. в размер на 2 121 329 лв. / без капиталови разходи на бюджетни поделения, които прилагат система на делегиран бюджет/ съгласно** **Приложение № 4 и № 5** .

2.1. Одобрява разпределението на целевата субсидия за капиталови разходи, вкл. и за изграждане и основен ремонт на общински пътища в размер на 1 076 500 лв. съгласно **Приложение № 4.**

2.2. Приема разчет за разходите, финансирани с приходи от постъпления от продажба на общински нефинансови активи в размер на 1 020 992 лв., съгласно **Приложение № 5**.

**3.** Утвърждава разходите за заплати през 2018 г., за делегираните от държавата дейности без звената от системата на народната просвета, които прилагат системата на делегирани бюджети, съгласно **Приложение № 6**.

**4.** Определя численост на персонала и разходи за заплати през 2018 г. за местни дейности и дейности дофинансирани с общински приходи по функции и дейности, съгласно **Приложение № 6**.

**5.** Утвърждава разчет за целеви разходи и субсидии, както следва за:

5.1. Членски внос – 12 600 лв.

5.2. Обезщетения и помощи по решение на Общински съвет – 23 000 лв., в т.ч. 6 000 лв. за двойки с репродуктивни проблеми;

5.3. Субсидии за:

5.3.1. Читалища - 418 750 лв.

5.3.2. Спортни клубове – 135 500 лв., предвидени в дейност 714 “Спортни бази за спорт за всички” /§4500 “Субсидия за организации с нестопанска цел”/, които да се разпределят съгласно приетата “Програма за развитие на физическото възпитание и спорта в Община Карлово за 2018 г.” от ПК по “Туризъм, спорт и младежки дейности“ към Общински съвет Карлово.

5.3.3. В дейност 759 „Други дейности по културата“ /§4500 “Субсидия за организации с нестопанска цел/ се предоставя субсидия на Сдружение „Платформа Агора – активни граждански общности за развитие и алтернатива“ в размер 10 000 лв.

5.4. Упълномощава кмета на общината да договори условията по предоставянето и отчитането на целевите средства по т. 5.3.1.; 5.3.2. и 5.3.3.

5.5. Утвърждава “Културен календар” на община Карлово за 2017 г. /**Приложение № 7**/ в размер на 240 400 лв., в т.ч.:

5.5.1. Собствен бюджет – 186 800 лв., в т. ч.: кметства към Собствен бюджет – 39 000 лв.

5.5.2. Кметство Калофер – 23 000 лв.

5.5.3. Кметство Баня – 8 000 лв.

5.5.4. Кметство Клисура – 14 600 лв.

5.5.5. Кметство Розино – 8 000 лв.

**6.** Приема следните лимити за разходи:

6.1. СБКО в размер на 3% ( 3 на сто) от утвърдените разходи за основни заплати на лицата заетите по трудови правоотношения.

6.2. Разходи за представителни цели на кмета на общината и на Общински съвет в размер на 13 000 лв.

6.3. За погребение на самотни, без близки роднини, бездомни, безпризорни, настанени в заведения за социални услуги и регистрирани в службите за социално подпомагане лица, определя разходите за погребение:

6.3.1. Християнско погребение - 99,15 лв.

Пълнеж - 5,25 лв.

Калъфка - 3,00 лв.

Ковчег с кръст - 50,40 лв.

Чаршаф - 9,00 лв.

Одеяло - 24,00 лв.

Покривало - 4,50 лв.

Скръбни вести - 2,50 лв.

Свещ - 0,50 лв.

6.3.2.Мюсюлманско погребение - 77,00 лв.

Комплект дъски - 42,00 лв.

Погребално платно – 35,00 лв.

**7.** Утвърждава разпределението на преходния остатък от реализирани в края на 2017 година икономии по съответните дейности по бюджета на общината за 2018 година, съгласно **Приложение № 8.**

**8.** Утвърждава списък на длъжностите и на лицата, които имат право на транспортни разноски от местоживеенето до местоработата и обратно, в размер на 50 на сто от действителните разходи в ДВХУИ гр. Баня, съгласно **Приложение № 9.**

**9.** Одобрява актуализираната бюджетна прогноза за местните дейности с показатели за 2018 година и прогнозни показатели за периода за 2019 и 2020 г. по приходите, помощите, даренията, бюджетните взаимоотношения и финансирането и по разходи, съгласно **Приложение № 10.**

**10.** Определя второстепенните разпоредители с бюджет на Община Карлово, съгласно **Приложение № 11.**

**11.** Определя размер на общинския дълга съгласно **Приложение № 12**.

11.1. Максимален размер на новия общински дълг за 2018 година в размер на – 96 453 лв.

11.2. Максимален размер на общинския дълг към края на бюджетната година в размер на 638 050 лв.

**12.** Номиналът на издадените през текущата бюджетна година общински гаранции да не надвишава 5 на сто от общата сума на приходите и общата изравнителна субсидия по последния годишен отчет за изпълнението на бюджета на общината.

**13.** Одобрява максимален размер на новите задължения за разходи, които могат да бъдат натрупани през 2018 година по бюджета на общината, като наличните към края на годината задължения за разходи не могат да надвишават 15% на сто от средногодишния размер на отчетените разходи за последните четири години.

**14.** Одобрява максимален размер на ангажиментите за разходи, които могат да бъдат поети през 2018 година по бюджета на общината, като наличните към края на годината поети ангажименти за разходи не могат да надвишават 50% на сто от средногодишния размер на отчетените разходи за последните четири години.

**15.** Определя размера на просрочените задължения формирани към 31.12.2017 година, които ще бъдат разплатени от бюджета за 2018 година в размер на 793 700 лв., съгласно **Приложение № 13** .

**16.** Определя размера на просрочените вземания, които се предвижда да бъдат събрани през 2018 година в размер на 640 000 лв.

**17.** Разходи за осъществяване функциите на органи на изпълнителната власт на територията на кметствата на самостоятелен бюджет в размер 681 000 лв., разпределени съгласно **Приложение № 14**.

**18.** Оправомощава кмета на общината да извършва компенсирани промени:

18.1.В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност;

18.2. В частта за местните дейности – между утвърдените разходи в рамките на една дейност или от една дейност в друга, без да изменя общия размер на разходите.

18.3. В разходната част на бюджета за сметка на резерва за непредвидени и/или неотложни разходи.

18.4. В приходната част на бюджета между подпараграфите без да изменя общия размер на приходите по бюджета.

18.5. В изпълнение на правомощията си по т.18 кметът издава заповеди.

**19.** Дава правомощия на кмета на общината да актуализира общинския бюджет във връзка с постъпилите средства от дарения, безвъзмездна помощ и други собствени приходи във второстепенните разпоредители, във функция „Образование“, които прилагат системата на делегираните бюджети, като за целта издава заповеди.

**20.** Възлага на кмета:

20.1. Да определи бюджетите на второстепенните разпоредители с бюджет.

20.2. Да утвърди бюджетите на второстепенните разпоредители с бюджет.

20.3. Да организира разпределението на бюджета по тримесечия и да утвърди разпределението.

20.4. Да информира Общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.

20.5. При възникване на потребност от предоставяне на временни безлихвени заеми за недостиг на средства от Европейския съюз за финансиране на проекти по Оперативни програми, кметът на общината внася предложение за предоставянето им по решение на Общински съвет Карлово.

**21.** Упълномощава кмета да предоставя временни безлихвени заеми от временно свободни средства по общинския бюджет и от сметките за средства от ЕС за плащания по проекти, финансирани със средства от ЕС, по други международни програми, национални и други програми, включително и бюджетни организации, чиито бюджет е част от общинския бюджет.

21.1. За всеки отделен случай кметът на общината определя или договаря срока на погасяване на заемите в съответствие с условията на финансиращата програма, но не по късно от края на 2018 г.

21.2. При предоставянето на временни безлихвени заеми от временно свободни средства по общинския бюджет да се спазват изискванията на чл. 126 от ЗПФ.

21.3. При предоставянето на средства от сметките за средства от ЕС да се спазват изискванията на чл. 104, ал. 1, т. 4 от ЗПФ.

21.4. Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на общинския съвет.

**22.** Упълномощава кмета:

22.1. Да ползва временно свободните средства по бюджета на общината за текущо финансиране на одобрените по бюджета на общината разходи и други плащания, при условие че не се нарушава своевременното финансиране на делегирани от държавата дейности в определените им размери, както и на местните дейности, и се спазват относимите за общините фискални правила по ЗПФ, като не се променя предназначението на средствата в края на годината.

22.2. Да разработва и възлага подготовката на общински програми и проекти и да кандидатства за финансирането им със средства от Европейски структурни и инвестиционни фондове и от други донори, по международни, национални програми и други програми и от други източници за реализиране на годишните цели на общината за изпълнение на общинския план за развитие.

22.3. Да кандидатства за средства от централния бюджет и други източници за финансиране на общински програми и проекти.

**23.** Приема индикативен годишен разчет за сметките за средствата от Европейския съюз съгласно **Приложение № 15.**

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 865**

ВЗЕТО С ПРОТОКОЛ **№ 33** ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **25.01.2018 година**

**ОТНОСНО: Предоставяне на временен безлихвен заем за финансиране на ПРОЕКТ BG05M9OP001 - 1.005 – 0001 „Обучение и заетост за младите хора” сключен на 08.01.2018 г. по Оперативна програма „Развитие на човешките ресурси”.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл.21, ал.1, т.6 от Закона за местното самоуправление и местната администрация, предвид изложеното в предложение № 93-00-47 от 12.01.2018 г., Общински съвет Карлово

**Р Е Ш И :**

**1.** Да се извършат следните промени по бюджета на община Карлово за 2018 година:

* 1. Да се осигурят заемообразно средства по проект „Обучение и заетост за младите хора” в размер на 39 000 лв.
  2. Да се намалят бюджетните средства в дейност „Резерв” § 00-98 „Резерв

за непредвидени и неотложни разходи” с 39 000 лв. в сметка 7304.

* 1. Да се увеличат бюджетните средства по § 76-00 „Временни безлихвени заеми между бюджети и сметки за средства от Европейския съюз” с 39 000 лв. и съответните разходни параграфи съгласно „Единната бюджетна класификация за 2018 г. с 39 000 лв. в сметка 7443.
  2. Заемът да се погаси след възстановяване на средствата от Агенция по заетостта.

В случай, че някои от разходите по проекта не бъде одобрен следва да се трансформира в трансфер между бюджетна и извънбюджетна сметка (т.20 от ДДС 7 от 04.04.2008 г. на Министерство на финансите) по бюджета на община Карлово.

**МОТИВИ:** Във връзка с реализиране на проект „Обучение и заетост за младите хора” е необходимо осигуряване на заемообразни средства за възнаграждения и осигуровки на 56 работника и 15 наставника. Това се налага поради факта, че съгласно сключения договор № ОМЗ-З-06-05-1981#8/08.01.2018 г., Община Карлово трябва да заплати първа работна заплата на работещите по проекта, след което да поиска възстановяване на средствата от Агенция по заетостта.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 866**

ВЗЕТО С ПРОТОКОЛ **№ 33** ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **25.01.2018 година**

**ОТНОСНО:** **Приемане на Наредба за изменение на Наредбата за определяне размера на местните данъци на община Карлово, на основание чл.22 от ЗМДТ**

**ПО ПРЕДЛОЖЕНИЕ НА: д-р Емил Станев Кабаиванов - Кмет**

**на Община Карлово**

На основание чл.22 от Закона за местните данъци и такси /ЗМДТ/, и на основание чл. 21, ал.2 от Закона за местното самоуправление и местната администрация /ЗМСМА/, предвид изложеното в предложение № 93-00-49 от 09.01.2018 г., Общински съвет Карлово

**Р Е Ш И :**

Приема Наредба за изменение на Наредбата за определяне размера на местните данъци на Община Карлово:

**§1.** В чл. 41, ал. 4 думата „триколка” се заменя с „триколесно превозно средство, определено в чл. 4 на РЕГЛАМЕНТ (ЕС) № 168/2013 НА ЕВРОПЕЙСКИЯ ПАРЛАМЕНТ И НА СЪВЕТА от 15 януари 2013 година относно одобряването и надзора на пазара на дву-, три- и четириколесни превозни средства (ОВ L 60/52, 02 март 2013 г.).

**§2.** Ч чл. 41, ал. 8 думите „специализирани ремаркета за превоз на тежки или извънгабаритни товари” се заличават.

**§3.** В чл. 41, ал. 9 думите „специализирани ремаркета за превоз на тежки или извънгабаритни товари с товароподемност над 40 тона” се заличават.

**§4.** В чл. 41, ал. 12 думите „превозни средства от категория L7 e по Закон за движение по пътищата” се заменят с „четириколесни превозни средства, определени в чл. 4 на РЕГЛАМЕНТ (ЕС) № 168/2013 НА ЕВРОПЕЙСКИЯ ПАРЛАМЕНТ И НА СЪВЕТА от 15 януари 2013 година относно одобряването и надзора на пазара на дву-, три- и четириколесни превозни средства (ОВ L 60/52, 02 март 2013 г.).

**§5.** В Преходни и заключителни разпоредби се създава нов параграф 10

„Наредба за изменение на наредба за определяне размера на местните данъци в Община Карлово” приета с Решение № 866, протокол № 33 от 25.01.2018 г. влиза в сила от 01 януари 2018 година.

**МОТИВИ: 1.** Причини, налагащи приемането на Наредба за изменение и допълнение на Наредбата за определяне размера на местните данъци на община Карлово.

Причините за внасяне на изменения в настоящата наредба е необходимостта от актуализирането й в съответствие със Закона за изменение и допълнение на Закона за местните данъци и такси /ЗИД на ЗМДТ/, обнародван в Държавен вестник бр. 97 от 05.12.2017г. и влизащи в сила от 01 януари 2018год.Същите не касаят определяне размера на данък върху моторните превозни средства(ДМПС), а изчистване на терминологията в 55, ал. 4, ал. 8, ал. 9 и ал. 12 от ЗМДТ. Редакцията която придобиват ал. 4, ал. 8, ал. 9 и ал. 12 на чл. 55 от ЗМДТ обнародвани в ДВ, бр.97/05.12.2017г. е както следва:

2. В чл. 55:

а) в ал. 4 в текста преди т. 1 думата **„триколка“ се заменя с „триколесно**n**превозно средство, определено в чл. 4 от Регламент (ЕС) № 168/2013 на Европейския парламент и на Съвета от 15 януари 2013 г. относно одобряването и надзора на пазара на дву-, три- и четириколесни превозни средства (OB, L 60/52 от 2 март 2013 г.), наричан по-нататък „Регламент (ЕС) № 168/2013“;**

**б) в ал. 8 думите „специализирани ремаркета за превоз на тежки или извънгабаритни товари“ се заличават;**

**в) в ал. 9 думите „специализирани ремаркета за превоз на тежки или извънгабаритни товари с товароподемност над 40 тона“ се заличават;**

**г) в ал. 12 думите „превозни средства от категория L7e по Закона за движението по пътищата“ се заменят с „четириколесни превозни средства, определени в чл. 4 от Регламент (ЕС) № 168/2013“.**

**Посочените изменения и допълнения на ЗМДТ намират отражение в чл. 41, ал. 4, ал. 8, ал. 9 и ал. 12 от** Наредбата за определяне на местните данъци на Община Карлово които съобразени с направените изменения и допълнения на ЗМДТ придобиват следната редакция:

**Чл. 41 :**

а) в ал. 4 в текста думата **„триколка“ се заменя с „триколесно превозно средство, определено в чл. 4 от Регламент (ЕС) № 168/2013 на Европейския парламент и на Съвета от 15 януари 2013 г. относно одобряването и надзора на пазара на дву-, три- и четириколесни превозни средства (OB, L 60/52 от 2 март 2013 г.), наричан по-нататък „Регламент (ЕС) № 168/2013“;**

**б) в ал. 8 думите „специализирани ремаркета за превоз на тежки или извънгабаритни товари“ се заличават;**

**в) в ал. 9 думите „специализирани ремаркета за превоз на тежки или извънгабаритни товари с товароподемност над 40 тона“ се заличават;**

**г) в ал. 12 думите „превозни средства от категория L7e по Закона за движението по пътищата“ се заменят с „четириколесни превозни средства, определени в чл. 4 от Регламент (ЕС) № 168/2013“.**

**2. Цели,** които се поставят с приемането на Наредба за изменение и допълнение наНаредбата за определяне размера на местните данъци на община Карлово

**1. Основни цели, които се поставят**:

Наредбата да се приведе в съответствие с нормативните изисквания;

Стимулиране спазването на правилата и нормите регламентирани в Закона за местните данъци и такси.

Финансови и други средства, необходими **за прилагането на** Наредба за изменение и допълнение наНаредбата за определяне размера на местните данъци на община Карлово

Прилагането на Наредбата за изменение и допълнение на Наредбата за изменение и допълнение наНаредбата за определяне размера на местните данъци на община Карлово **няма да е свързано** с изразходване на допълнителни финансови средства от бюджета на Общината, както и с ангажиране на допълнителни човешки ресурси.

**Очаквани резултати от приемане на** Наредба за изменение и допълнение наНаредбата за определяне размера на местните данъци на община Карлово**:**

Очакваните резултати след приемане на Наредбата за изменение и допълнение наНаредбата за определяне размера на местните данъци на община Карлово

- Наредбата да се приведе в съответствие с нормативните изисквания;

**3. Анализ на съответствие с правото на Европейския съюз.**

Настоящият проект за Наредба за изменение и допълнение наНаредбата за определяне размера на местните данъци на община Карлово е подзаконов нормативен акт и е в съответствие с нормативните актове от по-висока степен, както и с тези на европейското законодателство.

**Забележка:** Съгласно чл. 26, ал. 4 от Закона за нормативните актове, във връзка с чл. 77 от АПК, и впредвид обстоятелството, че Наредбата за определяне размера на местните данъци на община Карлово следва да бъде приведена в съответствие с измененията в ЗМДТ (който е приет при спазване изискванията на Закона за нормативните актове и е бил подложен на обществено обсъждане по реда на чл. 26, ал. 4 ЗНА), в законоустановения 14 - дневен срок съгласно чл. 26, ал. 4 предложение второ, от Закона за нормативните актове от публикуване на настоящото предложение на Интернет страницата на Община Карлово, се предоставя възможност на заинтересованите лица да направят своите предложения и становища по проекта за Наредба за изменение и допълнение наНаредбата за определяне размера на местните данъци на община Карлово на e-mail: www.Karlovo.bg или в Информационния център за обслужване на граждани, находящ се в гр. Карлово, ул.”Петко Събев” № 1.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 867**

ВЗЕТО С ПРОТОКОЛ **№ 33** ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **25.01.2018 година**

**ОТНОСНО:** **Процедура за побратимяване на Община Карлово, Република България и Община Прилеп, Република Македония.**

**ПО ПРЕДЛОЖЕНИЕ НА: г-н Светлозар Аргиров Янков –**

**общински съветник от коалиция „Обединени за**

**нашата община – Реформаторски блок и ВМРО“**

На основание на чл.21. ал. 1, т. 23 от Закона за местното самоуправление и местната администрация, предвид изложеното в предложение № 00-360-18 от 04.01.2018 г., Общински съвет Карлово

**Р Е Ш И :**

**1.** Взема решение за започване на процедура за побратимяване на Община Карлово, Република България и Община Прилеп, Република Македония.

**2.** Упълномощава Кмета на Община Карлово да предприеме необходимите действия за побратимяването на двете общини.

**3.** Избира работна група, която да следи и подпомага действията по побратимяване на двете общини, в следния състав:

1. инж. Иван Костадинов Станчев
2. г-н Доньо Тодоров Тодоров
3. инж. Петър Иванов Ганев
4. г-н Радослав Минчев Денчев
5. г-н Светлозар Аргиров Янков

**МОТИВИ:** През 2017 г. беше подписан договор за добросъседство между Република България и македонската държава. Акт, който българският народ копнееше от десетилетия.

Договорът за добросъседство, бе едва първата стъпка от подобряването на отношенията между двете братски държави.

Не случайно монасите от Бигорския манастир изпяха песента „Изгрей зора на свободата” само часове след подписването на договора между България и Македония. На 1 август същите тези монаси излязоха с позиция в подкрепа на документа. Последва писмо от Охридската архиепископия до Светия Синод на БПЦ с молба за признаване на Македонската православна църква. В това писмо се подчертава общата ни история, както и голямото значение на договора за добросъседство.

В така създалата се приятелска обстановка, ние, като жители на Община Карлово, можем да дадем пример и да изградим още един мост между двете братски държави с общи корени.

В основите на този мост стои личността и делото на Петър Юруков.

Петър Христов Юруков е български революционер, войвода на Вътрешната македоно-одринска революционна организация. Той е роден на 19 декември 1882 година (стар стил) в град Карлово. До 4-ти клас учи в Карлово, 5-ти клас завършва в Пловдив, а през следващата учебна година учи в железарското училище в Самоков, където е председател на революционния кръжок „Трайчо Китанчев”.

Става деец на ВМОРО, като първо се обучава в четата на Михаил Апостолов – Попето, а през май 1900 г. Гоце Делчев го изпраща за секретар на Дойранската районна чета. Замества Христо Чернопеев като кукушки районен войвода след раняването му. През 1901 година действа в Радовишко заедно с Михаил Герджиков. През 1902 година взема участие в аферата „Мис Стоун”. През 1902 година влиза с чета в Тиквешко, за да възстанови каналите от Струмица и Раовиш до Прилеп.

През Илинденско-Преображенското въстание, заедно с Аргир Манасиев и Димитър Занешев е в главния въстанически щаб на революционен окръг „Кожух”. Взима участие в няколко сражения. След въстанието е крушевски войвода. Заедно с Петър Радев - Пашата и Георги Сугарев се сражава със сръбските въоръжени чети в Македония.

През есента на 1905 година след тежък бой с потеря е тежко ранен при манастира „Свети Никола край село Прилепец. Отведен е от своите другари в прилепската болница, където заболява от тиф и умира на 18 януари 1906 г.

В негова чест по време на българското управление в Македония, Поморавието и Западна Тракия (1941-1944) в град Прилеп е построен паметник, който е съборен след установяването на комунистическата власт в 1944 година.

В зората на демократичните промени в България будни карловци поставят паметник на войводата в гр. Карлово. Неговото име носи и една от улиците в града ни.

На 01.08.2016 г., в резултат на съвместни действия между ВМРО Карлово и Община Карлово, беше възстановен паметникът на войводата Петър Юруков в гр. Карлово.

* Поставянето на паметна плоча в гр. Прилеп, която да напомня за подвига на войводата, е идея, която вървеше паралелно с възстановяването на паметника в родния му град. Политическата обстановка в Македония обаче, до скоро обезсмисляше всяко такова действие на територията на Македония, но днес, този българин, роден в Карлово и загинал за свободата на Македония, би могъл да бъде повод за побратимяване на Община Карлово с македонската Община Прилеп.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 868**

ВЗЕТО С ПРОТОКОЛ **№ 33** ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **25.01.2018 година**

**ОТНОСНО: Промяна наименованието на социалните услуги от резидентен тип „Център за настаняване от семеен тип за деца/младежи без увреждания” и „Център за настаняване от семеен тип за деца/младежи с увреждания”.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл.36, ал.2, т.4, буква „а” и подбукви: „аа” и „бб” от Правилника за прилагане на Закона за социално подпомагане и във връзка с чл.21, ал.1, т.23 от Закона за местното самоуправление и местната администрация, предвид изложеното в предложение № 93-00-67 от 11.01.2018 г., Общински съвет Карлово

**Р Е Ш И :**

1. Променя наименованието на социалната услуга от резидентен тип „Център за настаняване от семеен тип за деца/младежи без увреждания” на **„Център за настаняване от семеен тип за деца без увреждания”** с адрес: гр. Карлово, ул. „Калоян” № 14.

**2.** Променя наименованието на социалната услуга от резидентен тип „Център за настаняване от семеен тип за деца/младежи с увреждания” на **„Център за настаняване от семеен тип за деца с увреждания”** с адрес: гр. Карлово, ул. „Иванка Пашкулова” № 4.

**3.** Възлага на Кмета на Община Карлово да предприеме необходимите дейности за организирането и изпълнението на т.1 и т.2 и изпращане на решението на Общински съвет до Регионална дирекция за социално подпомагане – гр. Пловдив относно изготвяне на предложение до Изпълнителния директор на Агенция за социално подпомагане – София за издаване на заповед за промяна на наименованията на гореописаните социални услуги.

**МОТИВИ:** С Постановления № 288 от 04.11.2016 г. и № 246 от 02.11 .2017 година на Министерски съвет са приети изменения и допълнения на Правилника за прилагане на Закона за социално подпомагане /ППЗСП/.

Във връзка с направените изменения и допълнения (ДВ бр.89 от 11.11.2016 г.) в чл.36, ал.2, т.4, буква „а”, подбуква „аа” от ППЗСП, е променено наименованието на социалната услуга от резидентен тип „Център за настаняване от семеен тип за деца/младежи без увреждания” на „Център за настаняване от семеен тип за деца без увреждания”.

Във връзка с направените изменения и допълнения (ДВ бр.89 от 07.11.2017 г.) в чл.36, ал.2, т.4, буква „а”, подбуква „бб” от ППЗСП, е променено наименованието на социалната услуга от резидентен тип „Център за настаняване от семеен тип за деца/младежи с увреждания” на „Център за настаняване от семеен тип за деца с увреждания”.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 869**

ВЗЕТО С ПРОТОКОЛ **№ 33** ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **25.01.2018 година**

**ОТНОСНО: Предложение за изменение на Подробен устройствен план – план за регулация и застрояване и работен устройствен план частично за УПИ ІІ – 825 и УПИ І – озеленяване в кв. 40а по устройствения план на гр. Калофер.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл.21, ал.1, т.11 от Закона за местното самоуправление и местната администрация /ЗМСМА/, във връзка с чл. 134, ал.2, т.3 от Закона за устройство на територията /ЗУТ/, предвид изложеното в предложение № 94-00-7429 от 18.12.2017 г., Общински съвет Карлово

Дава съгласие да се измени подробния устройствен план /ПУП/ - план за регулация и застрояване /ПРЗ/ и работен устройствен план /РУП/ частично за УПИ І – озеленяване и УПИ ІІ – 825 в кв. 40а по устройствения план на гр. Калофер.

Изменението в част ПР предвижда промяна на отреждането на УПИ І – озеленяване в УПИ І – озеленяване и обществено обслужващи дейности в кв. 40а по устройствения план на гр. Калофер, съгласно нанесените линии, щрихи и надписи

с кафяв цвят в граничната част на предложеното изменение.

Изменението в част ПЗ и РУП за новообразуваното УПИ І – озеленяване и обществено обслужващи дейности и УПИ ІІ – 825 предвижда свързано, ниско застрояване, съгласно предложеното изменение.

**След направените разисквания, предложения и проведеното гласуване, Общински съвет Карлово не приема предложението на д-р Емил Станев Кабаиванов – Кмет на Община Карлово, относно „Предложение за изменение на Подробен устройствен план – план за регулация и застрояване и работен устройствен план частично за УПИ ІІ – 825 и УПИ І – озеленяване в кв. 40а по устройствения план на гр. Калофер”.**

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 870**

ВЗЕТО С ПРОТОКОЛ **№ 33** ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **25.01.2018 година**

**ОТНОСНО: Предложение за изменение на Подробен устройствен план – план за регулация и застрояване, частично за улица с о.т.310-311-312-313- 314, улица с о.т. 310-315, УПИ VІІІ – 885 и ПИ № 883, попадащ в УПИ ІХ – озеленяване в кв. 33 по устройствения план на с. Розино.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл.21, ал.1, т.11 от Закона за местното самоуправление и местната администрация /ЗМСМА/, във връзка с §8, ал.2, т.3 и чл. 134, ал.1, т.1 от Закона за устройство на територията /ЗУТ/, предвид изложеното в предложение № 94-00-7165 от 18.12.2017 г., Общински съвет Карлово

**Р Е Ш И :**

Дава съгласие да се измени подробния устройствен план /ПУП/ - план за регулация и застрояване /ПРЗ/ частично за улица с о. т. 310-311-312-313-314, улица с о.т. 310-315, УПИ VІІІ – 885 и ПИ № 883, попадащ в УПИ ІХ – озеленяване в кв.33 по устройствения план на с. Розино.

Изменението в част ПР предвижда да отпадне улична регулация с о.т. 310-311-312-313-314, изместване на западната регулация на улица с о.т. 310-315, като регулационната граница се измества по съществуващите на място имотни граници. Предвижда се за част от УПИ ІХ – озеленяване и улична регулация с о.т. 310-311-312-313-314 да се образува нов устроен имот: УПИ ІХ – 883 и да се променят границите на УПИ VІІІ – 885, съгласно нанесените линии, щрихи и надписи със зелен, син и кафяв цвят в графичната част на предложението.

Изменението в част ПЗ предвижда за новообразуваният УПИ ІХ – 883, свободно, ниско застрояване съгласно ограничителните линии на застрояване в червен пунктир и градоустройствени показатели по приетото предложение.

Устройствена зона Жм.

**МОТИВИ:** Внасям за разглеждане докладна записка във връзка с необходимостта от одобряване на проект за Подробен устройствен план /ПУП/ - план за регулация и застрояване /ПРЗ/ по плана на с. Розино.

Изменението се предлага във връзка със заявление входящ № 94-00-7165 от 24.10.2017 г. от Мехмед Илязов Балев, собственик на ПИ 883 в кв.33 по устройствения план на с. Розино.

Изготвеното предложение за изменение на ПУП – ПРЗ е разгледано от Експертен съвет по устройство на територията при Община Карлово и е прието с решение ХІ от протокол № 20 от 06.11.2017 г.

Изменението в част ПР предвижда да отпадне улична регулация с о.т. 310-311-312-313-314, изместване на западната регулация на улица с о.т. 310-315, като регулационната граница се измества по съществуващите на място имотни граници. Предвижда се за част от УПИ ІХ – озеленяване и улична регулация с о.т. 310-311-312-313-314 да се образува нов устроен имот: УПИ ІХ – 883 и да се променят границите на УПИ VІІІ – 885, съгласно нанесените линии, щрихи и надписи със зелен, син и кафяв цвят в графичната част на предложението.

Изменението в част ПЗ предвижда за новообразуваният УПИ ІХ – 883, свободно, ниско застрояване съгласно ограничителните линии на застрояване в червен пунктир и градоустройствени показатели по приетото предложение.

Устройствена зона Жм.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 871**

ВЗЕТО С ПРОТОКОЛ **№ 33**  ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **25.01.2018 година**

**ОТНОСНО: Заявление с вх. № 94-00-657/27.08.2017 г. за издаване на разрешително за водовземане на минерална вода от находище „Баня”, община Карлово, област Пловдив.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл. 21, ал. 1, т. 8 от Закона за местното самоуправление и местната администрация /ЗМСМА/ и §133, ал.7 от ПРЗ към ЗИД на Закона за водите във връзка с чл.52, ал.1, т.3 от Закона за водите, предвид изложеното в предложение № 90-00-657 от 21.12.2017 г., Общински съвет Карлово

**Р Е Ш И :**

1.Приема, че искането за издаване на разрешително за водовземане на минерална вода от находище „Баня” е в съответствие с политиката, приета с Плана за развитие на Община Карлово.

2.Дава съгласие Кмета на Община Карлово да издаде разрешително за водовземане на минерална вода от КЕИ „Централен каптаж” и Сондаж 1 „Кокалче” на „Прогрес – 88” ООД, ЕИК 115846288, със седалище и адрес на управление гр. Баня, ул. „Черно море” № 27, представлявано от Здравко Глушков, за срок от десет години от датата на влизане в сила на разрешителното.

**МОТИВИ:** С Решение № 66 от 22.02.2011 г. на Министъра на околната среда и водите, на Община Карлово е предоставено безвъзмездно за управление и ползване находище на минерална вода – изключителна държавна собственост – „Баня”, община Карлово, област Пловдив за срок от 25 години.

В изпълнение на т.3.1 от горецитираното решение, Община Карлово проведе проучване на находището, в резултат на което със Заповед № РД-602 от 25.08.2015 г. на Министъра на околната среда и водите са утвърдени експлоатационните ресурси на находище „Баня” – 35,31 л/сек, както и технически възможния дебит на водовземните съоръжения.

На основание §133, ал.7,т.1, буква „б” и т.2, буква „в” от ПЗР към ЗИД на Закона за водите (обн. в ДВ, бр.61 от 2010 г.), Кметът на общината след решение на Общински съвет издава разрешителни за водовземане на минерална вода.

Постъпило е заявление с входящ № 90-00-657 от 17.08.2017 г. от Здравко Глушков – управител на „Прогрес – 88” ООД за издаване на разрешително за водовземане на минерална вода от КЕИ „Централен каптаж” и Сондаж 1 „Кокалче” на находище „Баня”. Целта на заявеното използване на водата е за отдих и развлечения в обект: „Къща за гости, сграда със самостоятелни стаи за настаняване, офис, летен бюфет и басейн”. Параметри на водовземане – средноденонощен дебит на черпене – 0,265 л/сек /за периода 01.10 до 31.05/, годишен обем на черпене – 5488.8 куб.м./годишно.

На основание чл.52, ал.3 от Закона за водите параметрите на исканото водовземане от „Прогрес – 88” ООД са съгласувани с Басейнова дирекция „Източнобеломорски район” Пловдив с писмо наш вх. № 90-00-657/26.09.2017 г.

В изпълнение на чл.62а, ал.1 и ал.2 от Закона за водите на официалната интернет страница на Община Карлово на 28.11.2017 г. е обявена инициативата за издаване на разрешително на „Прогрес – 88” ООД за водовземане на минерална вода. След изтичане на законоустановения срок в Община Карлово няма постъпили предложения и възражения.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 872**

ВЗЕТО С ПРОТОКОЛ **№ 33**  ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **25.01.2018 година**

**ОТНОСНО: Актуализиране на Програмата за управление и разпореждане с имоти, общинска собственост за 2018 год., отдаване под наем на поземлен имот с идентификатор 36498.37.370 – изоставена орна земя, с площ 6.000 дка. в местността „СТАРА РЕКА” по кадастралната карта и кадастралните регистри на гр. Карлово одобрени със заповед РД-18-52/16.11.2011 г. на Изпълнителния директор на АГКК и определяне на начална тръжна цена въз основа на пазарна оценка.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл. 21, ал. 1 т. 8 от Закона за местното самоуправление и местната администрация, във връзка с чл. 8, ал.9 от Закона за общинската собственост/ЗОС/, предвид изложеното в предложение № 92-00-20 от 17.01.2018 г., Общински съвет Карлово

**Р Е Ш И :**

**1.** Актуализира годишната програма за управление и разпореждане с имоти, общинска собственост за 2018г. като допълва:

Раздел І.2**.** Годишни постъпления от наем земя извън урбанизирани територии, които ще бъдат отдадени през 2018г.

І. 2.2.1. Землище гр. Карлово;

І. 2.2.1.1. Поземлен имот с идентификатор 36498.37.370 – изоставена орна земя, с площ 6,000 дка, в местността „СТАРА РЕКА” по кадастралната карта и кадастралните регистри на гр. Карлово, одобрени със заповед РД-18-52 от 16.11.2011 г. на Изпълнителния директор на АГКК. Имотът е актуван с Акт за частна общинска собственост № 5527 от 16.11.2017 г.

**2.** На основание чл.21, ал.1, т.8 от Закона за местното самоуправление и местната администрация, във връзка с чл.14, ал.,1 ал.2 и ал.3 от Закона за общинската собственост /ЗОС/ и чл.14, ал.1 от Наредбата за реда на придобиване, управление и разпореждане с общинска собственост, да се отдаде под наем чрез публично оповестен търг с тайно наддаване поземлен имот с идентификатор 36498.37.370 – изоставена орна земя, с площ 6,000 дка, в местността „СТАРА РЕКА” по кадастралната карта и кадастралните регистри на гр. Карлово. Имотът е актуван с Акт за частна общинска собственост № 5527 от 16.11.2017 г., при следните условия:

- срок на отдаване – десет стопански години;

**3.** На основание чл.41, ал.2 от ЗОС и във връзка с чл.79, ал.2 от Наредбата за реда на придобиване, управление и разпореждане с общинска собственост, определя начална тръжна годишна наемна цена, въз основа на оценителски доклад за определяне пазарна стойност на годишен наем на поземлен имот с идентификатор 36498.37.370в местността „СТАРА РЕКА” по кадастралната карта и кадастралните регистри на гр. Карлово в размер на 180,00 лв. /сто и осемдесет лева/.

**МОТИВИ:** В Общинска администрация Карлово е постъпило заявление входящ № 92-00-20 от 12.01.2018 г. от Ивайло Николов Тошев – в качеството си на управител на фирма “ВИС СТРОЙ 1” ЕООД, относно наемане на поземлен имот с идентификатор 36498.37.370 – изоставена орна земя, с площ 6,000 дка., в

местността „СТАРА РЕКА” по кадастралната карта и кадастралните регистри на гр. Карлово.

Имотът не е включен в програмата за управление и разпореждане с имоти, общинска собственост за 2018 г., съгласно изискванията на чл. 8, ал. 9 от ЗОС.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 873**

ВЗЕТО С ПРОТОКОЛ **№ 33**  ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **25.01.2018 година**

**ОТНОСНО: Изкупуване право на собственост върху поземлен имот с идентификатор 36498.502.809 по КККР Карлово, ведно с подобренията върху имота, идентичен с УПИ І-общежитие, кв. 39 по плана на гр. Карлово, ул. „Граф Игнатиев” № 18.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл. 21, ал. 1 т. 8 от Закона за местното самоуправление и местната администрация, чл. 35, ал.3 и чл. 41, ал. 2 от Закона за общинската собственост/ЗОС/, чл. 55, ал. 1, ал.5 и ал. 9 от Наредбата по чл. 8, ал. 2 от ЗОС, предвид изложеното в предложение № 92-00-469 от 15.01.2018 г., Общински съвет Карлово

**Р Е Ш И :**

**­І.** Разрешавана „Сара – Трейд” ООД, ЕИК BG 115127047, с адрес на управление: гр. Раковски, ул. „Георги Павликян” №7, с управител Иван Стефанов Говедарски, да изкупи правото на собственост върху поземлен имот с идентификатор 36498.502.809, с адрес: гр. Карлово, ул. „Граф Игнатиев” №18, с площ 1597 /хиляда петстотин деветдесет и седем/ кв.м., трайно предназначение на територията:урбанизирана, начин на трайно ползване: ниско застрояване /до 10м/, номер по предходен план:809, кв.39, парцел I-809 и сграда с идентификатор 36498.502.809.3 разположена в поземления имот, със застроена площ 62 /шестдесет и два/ кв.м., брой етажи 1 /един/, предназначение: селскостопанска сграда / в груб строеж/, представляваща подобрение върху имота,при съседи на имота: 36498.502.9512; 36498.502.808; 36498.502.810; 36498.502.9502 по КККР – Карлово, актувани с акт за частна общинска собственост №2847 от 06.06.2013 год., идентичен с урегулиран поземлен имот І /едно/ - общежитие кв. 39 /тридесет и девет/, по ЗРП на гр. Карлово, по определена от него пазарна цена, въз основа на пазарна оценка**,** изготвена от оценител на имоти, в размер на 60 000.00 лв. /шестдесет хиляди лева/.

Данъчната оценка на гореописания общински имот е в размер на 33 503.60 лв.

**ІІ.** Всички данъци и такси, дължими по сделката, както и разходите по изготвяне на оценката от оценител, са за сметка на купувача.

**ІІІ.** На основание чл.35, ал.6 от ЗОС, чл.55, ал.6 и ал.7 от Наредбата по чл.8 ал.2 от ЗОС, Кметът на Общината да издаде заповед и подпише договор за продажба на общинския имот, подробно описан в т. І от настоящето решение.

**МОТИВИ:** Постъпила е молба с вх. № 92-00-469 от 13.12.2017 год. от Иван Стефанов Говедарски – управител на „Сара – Трейд” ООД, ЕИК BG 115127047, с адрес на управление: гр. Раковски, ул. „Георги Павликян” № 7, чрез пълномощника си адвокат Георги Апостолов Апостолов, пълномощно рег. № 260 от 22.01.2018 г., Силвия Андреева Хаджиева, нотариус в район РС Пловдив с рег. № 615 на Нотариалната камара, с искане за изкупуване правото на собственост върху поземлен имот с идентификатор 36498.502.809, с адрес: гр. Карлово, ул. „Граф Игнатиев” № 18, с площ 1597 /хиляда петстотин деветдесет и седем/ кв.м., трайно предназначение на територията:урбанизирана, начин на трайно ползване: ниско застрояване /до 10 м./, номер по предходен план: 809, кв. 39, парцел I - 809, при съседи: 36498.502.9512; 36498.502.808; 36498.502.810; 36498.502.9502 по КККР – Карлово, актуван с акт за частна общинска собственост №2847/06.06.2013 год., идентичен с урегулиран поземлен имот І/едно/-общежитие кв. 39 /тридесет и девет/, по ЗРП на гр. Карлово.

Същият е собственик на сграда с ИД 36498.502.809.1 и сграда с ИД 36498.502.809.2 по КККР-Карлово, построени в гореописания имот, съгласно Договор № РД-01-835 от 13.12.2007 г., за приватизационна продажба на „Общежитие № 6 и стол”, ул. „Граф Игнатиев” № 18, гр. Карлово, обособена част от ВМЗ ЕАД, гр. Сопот

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 874**

ВЗЕТО С ПРОТОКОЛ **№ 33**  ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **25.01.2018 година**

**ОТНОСНО: Изкупуване право на собственост върху урегулиран поземлен имот ІІ-11 /две-единадесет/, кв. 1 /едно/А, гр. Клисура**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл. 21, ал. 1 т. 8 от Закона за местното самоуправление и местната администрация, чл. 35, ал.3 и чл. 41, ал. 2 от Закона за общинската собственост /ЗОС/, чл. 55, ал. 1, ал.5 и ал. 9 от Наредбата по чл. 8, ал. 2 от ЗОС, предвид изложеното в предложение № 94-00-8108 от 15.01.2018 г., Общински съвет Карлово

**Р Е Ш И :**

**І**. Разрешавана Делко Кунчев Кунчев и Минка Христова Кунчева, живущи в гр. Клисура, ул. „Средногорски партизани” № 6, да изкупят правото на собственост върху урегулиран поземлен имот ІІ - 11, кв. 1А, гр. Клисура, с площ 550 кв. м., при граници на имота: североизток – урегулиран поземлен имот ІІІ - 10; югоизток – ул. с о.т. 6 – о.т. 8; югозапад – урегулиран поземлен имот І - 12; северозапад – ул. с о.т. 4 – о.т. 5; актуван с акт за частна общинска собственост № 1355 от 07.06.2010 г., по определена от него пазарна цена, въз основа на **пазарна оценка,** изготвена от оценител на имоти, **в размер на** **15 000.00** **лв. /петнадесет хиляди лева/**.

Данъчната оценка на гореописания общински имот е в размер на 2 246.80 лв.

**ІІ.** Всички данъци и такси, дължими по сделката, както и разходите по изготвяне на оценката от оценител, са за сметка на купувача.

**ІІІ.** На основание чл.35, ал.6 от ЗОС, чл.55, ал.6 и ал.7 от Наредбата по чл.8, ал.2 от ЗОС, Кметът на Общината да издаде заповед и подпише договор за продажба на общинския имот, подробно описан в т. І от настоящето решение.

**МОТИВИ:** Постъпило е Заявление с входящ № 94-00-8108 от 01.12.2017 год. от Делко Кунчев Кунчев и Минка Христова Кунчева, живущи в гр. Клисура, ул. „Средногорски партизани” № 6, с искане за изкупуване правото на собственост върху урегулиран поземлен имот ІІ - 11, кв. 1А, гр. Клисура, с площ 550 кв.м., при граници на имота: североизток – урегулиран поземлен имот ІІІ - 10; югоизток – ул. с о.т. 6 – о.т. 8; югозапад – урегулиран поземлен имот І - 12; северозапад – ул. с о.т. 4 – о.т. 5, актуван с акт за частна общинска собственост № 1355 от 07.06.2010 г. Делко Кунчев Кунчев и Минка Христова Кунчева са построили двуетажна жилищна сграда, находяща се в гореописания общински имот, съгласно Договор от 24.04.1979 г. за отстъпено право на строеж.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 875**

ВЗЕТО С ПРОТОКОЛ **№ 33**  ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **25.01.2018 година**

**ОТНОСНО: Актуализиране на програмата за управление и разпореждане с имоти общинска собственост за 2018 г. и определяне на начална тръжна цена, въз основа на пазарна оценка, изготвена от оценител, за продажба чрез публичен търг с тайно наддаване на поземлен имот с идентификатор 36498.504.1691 по кадастрална карта и кадастрални регистри /КККР/ - Карлово, идентичен с урегулиран поземлен имот ІV - жил.стр. /четири-жилищно строителство/, кв. 25 /двадесет и пет/ „б”, по застроителен и регулационен план /ЗРП/ на гр. Карлово.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл. 21, ал. 1 т. 8 от Закона за местното самоуправление и местната администрация, във връзка с чл. 8, ал. 9 от Закона за общинската собственост /ЗОС/, предвид изложеното в предложение № 94-00-8071 от 15.01.2018 г., Общински съвет Карлово

**Р Е Ш И :**

**­І.** Актуализира годишната програма за управление и разпореждане с имоти-общинска собственост за 2018 год. като **допълва:**

Раздел ІІ. Продажби

1. По чл.35, ал.1 /продажба чрез търг или публично оповестен конкурс/

1.2. Продажба земя чрез търг.

**1.2.1. гр. Карлово**

**1.2.1.5. /нова**/Поземлен имот с идентификатор 36498.504.1691, с адрес: гр. Карлово,ул.”Република” № 15, с площ 309 /триста и девет/ кв. м., трайно предназначение на територията: урбанизирана, начин на трайно ползване: ниско застрояване /до 10 м./, стар идентификатор: няма, номер по предходен план: кв. 25б, парцел IV, при съседи: 36498.504.1723, 36498.504.9526, 36498.504.1697, 36498.13.1 по КККР – Карлово, актуван с акт за частна общинска собственост № 5548 от 18.12.2017 год., идентичен с урегулиран поземлен имот ІV-жил.стр. /четири - жилищно строителство/, кв. 25 /двадесет и пет/ „б”, по ЗРП на гр. Карлово **– 14 000.00 лв. /четиринадесет хиляди лева/.**

**ІІ.** На основание чл. 21, ал. 1, т. 8 от ЗМСМА, чл. 35, ал. 1 от ЗОС, чл. 43, ал. 1 от Наредбата по чл. 8, ал. 2 от ЗОС,да се извърши продажба чрезпубличен търг с тайно наддаване на : поземлен имот с идентификатор 36498.504.1691, с адрес: гр. Карлово, ул.”Република” № 15, с площ 309 /триста и девет/ кв.м., трайно предназначение на територията: урбанизирана, начин на трайно ползване: ниско застрояване /до 10 м./, стар идентификатор:няма, номер по предходен план: кв. 25б, парцел IV, при съседи: 36498.504.1723, 36498.504.9526, 36498.504.1697, 36498.13.1 по КККР – Карлово, актуван с акт за частна общинска собственост № 5548 от 18.12.2017 год., идентичен с урегулиран поземлен имот ІV-жил.стр. /четири - жилищно строителство/, кв. 25 /двадесет и пет/ „б”, по ЗРП на гр. Карлово.

**ІІІ.** На основание чл. 41, ал. 2 от ЗОС, чл. 43, ал. 2 от Наредбата по чл. 8, ал. 2 от ЗОС, определя начална тръжна цена, въз основа на пазарна оценка, изготвена от оценител, в размер на 14 000.00лв. **/**четиринадесет хиляди лева**/,** за продажба на поземлен имот с идентификатор 36498.504.1691, с адрес: гр. Карлово, ул.”Република” № 15, с площ 309 /триста и девет/ кв. м., трайно предназначение на територията: урбанизирана, начин на трайно ползване: ниско застрояване /до 10 м./, стар идентификатор: няма, номер по предходен план: кв. 25б, парцел IV, при съседи: 36498.504.1723, 36498.504.9526, 36498.504.1697, 36498.13.1 по КККР – Карлово, актуван с акт за частна общинска собственост № 5548 от 18.12.2017 год., идентичен с урегулиран поземлен имот ІV - жил.стр. /четири-жилищно строителство/, кв. 25 /двадесет и пет/ „б”, по ЗРП на гр. Карлово.

Данъчната оценка на имота е в размер 3 337.20 лв. /три хиляди триста тридесет и седем лева и 20 ст./.

**МОТИВИ:** В Община Карлово е постъпило искане за закупуване на общински имот: поземлен имот с идентификатор 36498.504.1691, с адрес: гр. Карлово, ул.”Република” № 15, с площ 309 /триста и девет/ кв. м., трайно предназначение на територията: урбанизирана, начин на трайно ползване: ниско застрояване /до 10 м./, стар идентификатор:няма, номер по предходен план: кв. 25б, парцел IV, при съседи: 36498.504.1723, 36498.504.9526, 36498.504.1697, 36498.13.1 по КККР – Карлово, актуван с акт за частна общинска собственост № 5548 от 18.12.2017 год., идентичен с урегулиран поземлен имот ІV - жил. стр. /четири-жилищно строителство/, кв. 25 /двадесет и пет/ „б”, по ЗРП на гр. Карлово.

Възложено е изготвяне на пазарна оценка на гореописания имот, на оценител на имоти „ДД – Експерт” ЕООД, която е в размер на 14 000.00 лв. /четиринадесет хиляди лева/.

Имотът не е включен в програмата за управление и разпореждане с имоти – общинска собственост за 2018 год., съгласно изискванията на чл. 8, ал. 9 от Закона за общинска собственост /ЗОС/.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 876**

ВЗЕТО С ПРОТОКОЛ **№ 33**  ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **25.01.2018 година**

**ОТНОСНО: Актуализиране на програмата за управление и разпореждане с имоти общинска собственост за 2018 г. и определяне на начална тръжна цена, въз основа на пазарна оценка, изготвена от оценител, за продажба чрез публичен търг с тайно наддаване на поземлен имот с идентификатор 36498.504.2397 по кадастрална карта и кадастрални регистри /КККР/ - Карлово, идентичен с урегулиран поземлен имот VІ/шест/ - обществено обслужване, кв. 28 /двадесет и осем/, по застроителен и регулационен план /ЗРП/ на гр. Карлово.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл. 21, ал. 1 т. 8 от Закона за местното самоуправление и местната администрация, във връзка с чл. 8, ал. 9 от Закона за общинската собственост /ЗОС/, предвид изложеното в предложение № 94-00-7 от 15.01.2018 г., Общински съвет Карлово

**Р Е Ш И :**

**­І.** Актуализира годишната програма за управление и разпореждане с имоти-общинска собственост за 2018 год. като **допълва:**

Раздел ІІ. Продажби

1. По чл. 35, ал.1 /продажба чрез търг или публично оповестен конкурс/

1.2. Продажба земя чрез търг.

**1.2.1. гр. Карлово**

**1.2.1.6. /нова**/Поземлен имот с идентификатор 36498.504.2397, с адрес: гр. Карлово, ул.”Меден дол” № 17, с площ 1 233 /хиляда двеста тридесет и три/ кв.м., трайно предназначение на територията: урбанизирана, начин на трайно ползване: за друг обществен обект, комплекс, стар идентификатор:няма, номер по предходен план: кв. 28, парцел VI - общ. обсл., при съседи: 36498.504.2406, 36498.504.9544, 36498.504.3065, 36498.504.3256 по КККР – Карлово, актуван с акт за частна общинска собственост № 2115 от 06.04.2012 год., идентичен с урегулиран поземлен имот VІ - общ. обсл., кв. 28 , по ЗРП на гр. Карлово **– 50 000.00 лв. /петдесет хиляди лева/.**

**ІІ.** На основание чл. 21, ал. 1, т. 8 от ЗМСМА, чл. 35, ал. 1 от ЗОС, чл. 43, ал. 1 от Наредбата по чл. 8, ал. 2 от ЗОС,да се извърши продажба чрезпубличен търг с тайно наддаване на: поземлен имот с идентификатор 36498.504.2397, с адрес: гр.Карлово, ул.”Меден дол” № 17, с площ 1 233 /хиляда двеста тридесет и три/ кв.м., трайно предназначение на територията: урбанизирана, начин на трайно ползване: за друг обществен обект, комплекс, стар идентификатор:няма, номер по предходен план: кв. 28, парцел VI-общ.обсл., при съседи: 36498.504.2406, 36498.504.9544, 36498.504.3065, 36498.504.3256 по КККР – Карлово, актуван с акт за частна общинска собственост № 2115 от 06.04.2012 год. идентичен с урегулиран поземлен имот VІ - общ. обсл., кв. 28 , по ЗРП на гр. Карлово.

**ІІІ.** На основание чл. 41, ал. 2 от ЗОС, чл. 43, ал. 2 от Наредбата по чл. 8, ал. 2 от ЗОС, определя начална тръжна цена, въз основа на пазарна оценка, изготвена от оценител, в размер на **50 000.00 лв. /петдесет хиляди лева/,** за продажба на поземлен имот с идентификатор 36498.504.2397, с адрес: гр.Карлово, ул. ”Меден дол” № 17, с площ 1 233 /хиляда двеста тридесет и три/ кв. м., трайно предназначение на територията: урбанизирана, начин на трайно ползване: за друг обществен обект, комплекс, стар идентификатор:няма, номер по предходен план: кв. 28, парцел VI - общ. обсл., при съседи: 36498.504.2406, 36498.504.9544, 36498.504.3065, 36498.504.3256 по КККР – Карлово, актуван с акт за частна общинска собственост № 2115 от 06.04.2012 год., идентичен с урегулиран поземлен имот VІ - общ. обсл., кв. 28 , по ЗРП на гр. Карлово.

Данъчната оценка на имота е в размер 14 265.80 лв. /четиринадесет хиляди двеста шестдесет и пет лева и 80 ст./.

**МОТИВИ:** В Община Карлово е постъпило искане за закупуване на общински имот: поземлен имот с идентификатор 36498.504.2397, с адрес: гр. Карлово, ул.”Меден дол” № 17, с площ 1233 /хиляда двеста тридесет и три/ кв. м., трайно предназначение на територията: урбанизирана, начин на трайно ползване: за друг обществен обект, комплекс, стар идентификатор:няма, номер по предходен план: кв. 28, парцел VI - общ. обсл., при съседи: 36498.504.2406, 36498.504.9544, 36498.504.3065, 36498.504.3256 по КККР – Карлово, актуван с акт за частна общинска собственост № 2115 от 06.04.2012 год., идентичен с урегулиран поземлен имот VІ /шест / - общ. обсл., кв. 28 /двадесет и осем/, по ЗРП на гр. Карлово.

Възложено е изготвяне на пазарна оценка на гореописания имот, на оценител на имоти „ДД – Експерт” ЕООД, която е в размер на 50 000.00 лв. /петдесет хиляди лева/.

Имотът не е включен в програмата за управление и разпореждане с имоти – общинска собственост за 2018 год., съгласно изискванията на чл. 8, ал. 9 от Закона за общинска собственост /ЗОС/.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 877**

ВЗЕТО С ПРОТОКОЛ **№ 33**  ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **25.01.2018 година**

**ОТНОСНО: Актуализиране на програмата за управление и разпореждане с имоти общинска собственост за 2018 г. и определяне на начална тръжна цена, въз основа на пазарна оценка, изготвена от оценител, за отдаване под наем, чрез публичен търг с тайно наддаване, на общински имот: Стоматологичен кабинет и манипулационна в ОУ „Неофит Рилски”, гр. Баня, находящ се в урегулиран поземлен имот І /едно/ – училище, кв. 55 /петдесет и пет/, гр. Баня.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл. 21, ал. 1 т. 8 от Закона за местното самоуправление и местната администрация, във връзка с чл. 8, ал. 9 от Закона за общинската собственост /ЗОС/, предвид изложеното в предложение № 94-00-8281 от 15.01.2018 г., Общински съвет Карлово

**Р Е Ш И :**

**1.** Актуализира годишната програма за управление и разпореждане с имоти - общинска собственост за 2018 год., като **допълва:**

Раздел І. Имоти общинска собственост, отдадени под наем и имоти – общинска собственост, които Община Карлово възнамерява да отдаде под наем през 2018 г.

**3.2.27 /нова/** Помещение № 2 – стоматологичен кабинет, с полезна площ 19.32 кв. м. и помещение № 1 – манипулационна към него, с полезна площ 7.82 кв. м. и движимио оборудване, съгласно опис, находящи се на първи етаж в основно училище „Неофит Рилски”, с административен адрес: гр. Баня, ул. „Карловска” № 31, ет. 1, разположено в урегулиран поземлен имот І - училище, кв. 21, гр. Баня, актуван с акт за публична общинска собственост № 92 от 13.02.2002 г.

**2.** На основание чл. 21, ал. 1, т. 8 от Закона за местното самоуправление и местната администрация /ЗМСМА/, чл. 14, ал. 7 от Закона за общинска собственост /ЗОС/ и чл. 11, ал. 2 от Наредбата по чл. 8, ал. 2 от ЗОС , да се проведе публичен търг с тайно наддаване за отдаване под наем, за срок от 10 /десет/ години, на общински имот: Помещение № 2 – стоматологичен кабинет с полезна площ 19.32 кв.м. и помещение № 1 – манипулационна към него, с полезна площ 7.82 кв.м., обща полезна площ 27.14 кв.м. и движимо оборудване, съгласно опис, находящи се на първи етаж в основно училище „Неофит Рилски”, гр. Баня, разположено в урегулиран поземлен имот І - училище, кв. 21, гр. Баня, актуван с акт за публична общинска собственост № 92 от 13.02.2002 г. в едно с движимото имущество, оборудване, съгласно списък приложение - неразделна част от настоящето решение.

**3.** На основание чл. 14, ал. 8 от ЗОС, определя начална тръжна цена, съответстваща на пазарна оценка, изготвена от оценител, в размер на **60.00 лв**. /шестдесет лева/ месечно, за отдаване под наем чрез публичен търг с тайно наддаване на общинския имот и движимо оборудване, съгласно опис, описан в т. 1.

**4.** На основание чл. 78, т. 5 от Наредбата по чл. 8, ал. 2 от ЗОС одобрява условия за участие в търга, както следва:

4.1. Кандидатите да притежават образователно - квалификационна степен

магистър по дентална медицина.

4.2. Да не са с отнети права да упражняват медицинска професия в Република България.

4.3. Да не са осъждани.

**МОТИВИ:** В Община Карлово е постъпило искане за наемане на общински помещения, както следва: помещение № 2 /стоматологичен кабинет/, с полезна площ 19.32 кв.м. и помещение № 1 /манипулационна/, с полезна площ 7,82 кв.м. и движимо оборудване, съгласно опис, находящи се на първи етаж в основно училище „Неофит Рилски”, с административен адрес: гр. Баня, ул. „Карловска” № 31, ет. 1, разположено в урегулиран поземлен имот І /едно/ - училище, кв. 21, гр. Баня, актуван с акт за публична общинска собственост № 92 от 13.02.2002 г.

Възложено е изготвяне на пазарна оценка на гореописания кабинет и манипулационна, на оценител на имоти „ДД – Експерт” ЕООД, която е в размер на 60.00 лв. /шестдесет лева/ месечно.

Имотът не е включен в програмата за управление и разпореждане с имоти – общинска собственост за 2018 г., съгласно изискванията на чл. 8, ал. 9 от ЗОС.

Директорът на ОУ „Неофит Рилски” - гр. Баня е изразил положително становище, относно отдаването под наем на гореописания имот.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 878**

ВЗЕТО С ПРОТОКОЛ **№ 33**  ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **25.01.2018 година**

**ОТНОСНО: Актуализиране на програмата за управление и разпореждане с имоти общинска собственост за 2018 г. и определяне на начална тръжна цена, въз основа на пазарна оценка, изготвена от оценител, за продажба чрез публичен търг с тайно наддаване на урегулиран поземлен имот ІІ /две/– общ., кв. 66 /шестдесет и шест/, гр. Баня.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл. 21, ал. 1 т. 8 от Закона за местното самоуправление и местната администрация, във връзка с чл. 8, ал. 9 от Закона за общинска собственост /ЗОС/, предвид изложеното в предложение № 94-00-7794 от 15.01.2018 г., Общински съвет Карлово

**Р Е Ш И :**

**1.** Актуализира годишната програма за управление и разпореждане с имоти - общинска собственост за 2018 год., като **допълва:**

Раздел ІІ. Продажби

1. По чл.35, ал.1 /продажба чрез търг или публично оповестен конкурс/

1.2. Продажба земя чрез търг.

1.2.5. /нова/ гр. Баня

**1.2.5.1. /нова**/ **Урегулиран поземлен имот ІІ-общ., кв. 66, гр. Баня с площ 400 кв.м., актуван с акт за ЧОС № 33 от 17.04.2006 г. – 3 900.00 лв. /три хиляди и деветстотин лева/**

**ІІ.** На основание чл. 21, ал.1, т. 8 от ЗМСМА, чл. 35, ал. 1 от ЗОС, чл. 43, ал.1 от Наредбата по чл. 8, ал. 2 от ЗОС,да се извърши продажба, чрезпубличен търг с тайно наддаване, на урегулиран поземлен имот ІІ - общ., кв. 66, гр. Баня с площ 400 кв.м., при граници на имота: север – край на регулация; изток – ул. с о.т. 147 - о.т. 142; юг – урегулиран поземлен имот ІІІ – 256, запад – урегулиран поземлен имот І – общ., урегулиран поземлен имот V – 258, актуван с акт за ЧОС № 33 от 17.04.2006 г.

**ІІІ.** На основание чл. 41, ал. 2 от ЗОС, чл. 43, ал. 2 от Наредбата по чл. 8, ал. 2 от ЗОС, определя начална тръжна цена, въз основа на пазарна оценка, изготвена от оценител, в размер на **3 900.00 лв. /три хиляди и деветстотин лева/,** за продажба на УПИ ІІ - общ., кв. 66, гр. Баня с площ 400 кв.м.

Данъчната оценка на имота е в размер 1 634,00 лв.

**МОТИВИ:** Във връзка с постъпило искане за закупуване на общински урегулиран поземлен **имот /УПИ/ ІІ - общ., кв. 66 /шестдесет и шест/, гр. Баня, с площ 400 /четиристотин/ кв.м., актуван с акт за частна общинска собственост № 33 от 17.04.2006 г., е възложено изготвяне на оценка на оценител на** имоти – “ДД – Експерт” ЕООД, която е в размер на 3 900.00 лв. /три хиляди и деветстотин лева/

Имотът не е включен в програмата за управление и разпореждане с имоти – общинска собственост за 2018 г., съгласно изискванията на чл. 8, ал. 9 от ЗОС.

Кметът на гр. Баня е изразил положително становище, относно продажбата на гореописания имот.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 879**

ВЗЕТО С ПРОТОКОЛ **№ 33**  ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **25.01.2018 година**

**ОТНОСНО: Прекратяване на съсобственост, чрез продажба частта на общината, съставляваща 205/1010 идеални части от урегулиран поземлен имот ХХ - 523, кв. 27 по плана на гр. Баня.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл. 21, ал. 1 т. 8 от Закона за местното самоуправление и местната администрация, чл.36, ал.1, т.2 и чл.41, ал.2 от Закона за общинска собственост /ЗОС/, чл.56, ал.1, т.2 и ал.6 от Наредбата по чл.8, ал.2 от ЗОС, предвид изложеното в предложение № 94-00-8238 от 15.01.2018 г., Общински съвет Карлово

**Р Е Ш И :**

**І.** Разрешава прекратяване на съсобственост между Община Карлово и Лалка Кръстева Иванова от гр. Баня, ул. ”Рила” №3, чрез закупуване частта на общината, съставляваща 205/1010 идеални части от съсобствен УПИ ХХ - 523, кв. 27 по плана на гр. Баня, при граници на имота: север – УПИ ХХІ – 522; североизток – УПИ IV – 527, изток - УПИ ХVІІ - 526; юг - УПИ ХVІІІ - 525, УПИ ХІХ - общ.; запад - улица с о.т. 81-о.т. 91, актувани с Акт за частна общинска собственост № 5547 от 18.12.2017 год., по пазарна оценка, изготвена от оценител в размер на 2 100.00 лв. /две хиляди и сто лева/

Данъчната оценка на имота е 784.50 лв.

**ІІ.** Всички данъци и такси, дължими по сделката, както и разходите по изготвяне на оценката от оценител, са за сметка на купувача.

**ІІІ.** На основание чл.36, ал.3 от ЗОС и чл.56, ал.7 и ал.8 от Наредбата по чл.8, ал.2 от ЗОС, Кметът на Общината да издаде заповед и подпише договор за прекратяване на съсобственост, чрез продажба общинската част, съставляваща 205/1010 идеални части от съсобствен УПИ ХХ - 523, кв. 27 по плана на гр.Баня, при граници на имота: север – УПИ ХХІ - 522; североизток – УПИ IV – 527; изток - УПИ ХVІІ - 526; юг - УПИ ХVІІІ -525, УПИ ХІХ - общ.; запад - улица с о.т. 81 - о.т.91, актувани с Акт за частна общинска собственост № 5547 от 18.12.2017 год..

**МОТИВИ:** Постъпило е заявление с входящ № 94-00-8238 от 07.12.2017 год., от Лалка Кръстева Иванова от гр. Баня, ул. ”Рила” № 3, собственик на 805/1010 идеални части от урегулиран поземлен имот /УПИ/ ХХ-523, кв.27 по плана на гр. Баня, съгласно нот. акт № 157, т. І, д. № 351/61 г. и нот. акт №25, т. ІІІ, рег. № 4710, д. 414/2017 г., с искане за прекратяване на съсобственост, чрез закупуване на общинската част, съставляваща 205/1010 идеални части от съсобствен УПИ ХХ - 523, кв. 27 по плана на гр.Баня, при граници на имота: север – УПИ ХХІ - 522; североизток – УПИ IV – 527, изток - УПИ ХVІІ - 526; юг - УПИ ХVІІІ - 525, УПИ ХІХ - общ.; запад - улица с о.т. 81-о.т. 91, актувани с Акт за частна общинска собственост № 5547 от 18.12.2017 год.

Предлагам на вашето внимание, прекратяване на съсобственост чрез продажба частта на общината, по пазарна цена, определена от оценител на имоти – „ДД -Експерт” ЕООД, в размер на 2 100.00 лв. /две хиляди и сто лева/.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 880**

ВЗЕТО С ПРОТОКОЛ **№ 33**  ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **25.01.2018 година**

**ОТНОСНО: Разрешение за изработване на проект за подробен устройствен план – план за регулация и застрояване на поземлен имот с идентификатор 36498.3.413 в местността „Гъбрака” по Кадастралната карта на гр. Карлово.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл. 21, ал. 1 т. 11 от Закона за местното самоуправление и местната администрация и чл. 124 б, ал. 1 от Закона за устройство на територията, предвид изложеното в предложение № 94-00-65 от 19.01.2018 г., Общински съвет Карлово

**Р Е Ш И :**

**1.** Одобрява задание за проект на подробен устройствен план - план за регулация и застрояване за промяна на предназначението на поземлен имот идентификатор 36498.3.413 в местността ”Гъбрака” по КККР на гр. Карлово, изготвено на основание чл.125, ал.1 от Закона за устройство на територията.

**2.** На основание чл.21, ал.1, т.11 от Закона за местното самоуправление и местната администрация и чл.124 а, ал.1от Закона за устройство на територията, Общински съвет Карлово разрешава да се изработи проект за подробен устройствен план - план за регулация и застрояване за промяна на предназначението на поземлен имот с идентификатор 36498.3.413 в местността ”Гъбрака” по КККР на гр. Карлово.

Предвижда се създаване на **УПИ - за жилищно строителство.**

Проектът да се изготви съгласно изискванията на чл.109 и чл.110 от ЗУТ, Наредба №7 за правила и нормативи за устройство на отделните видове територии и устройствени зони, Наредба № 8 за обем и съдържание на устройствените планове и Закона за опазване на околната среда.

Изработеният проект за ПУП да се съобщи по реда на чл.128 от ЗУТ и се одобри по чл.129, ал.2 от ЗУТ.

**МОТИВИ:** Във връзка със заявление с вх. № 94-00-65 от 04.01.2018 год. от Тереза Леокадия Дишлиев, ЛНЧ 0000184919 с постоянен адрес гр. Пловдив, ж. к. „Тракия” бл. 274, вх. Б, ет.4, ап. 12, чрез пълномощник Малин Атанасов Калеников, гр. Карлово, ул. „Стара планина” № 14, относно даване на разрешение за изработване на проект за подробен устройствен план - план за регулация и застрояване за промяна на предназначението на поземлен имот с идентификатор 36498.3.413 в местността ”Гъбрака” по кадастралната карта на гр. Карлово.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 881**

ВЗЕТО С ПРОТОКОЛ **№ 33**  ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **25.01.2018 година**

**ОТНОСНО: Разрешение за изработване на проект за подробен устройствен план – план за регулация и застрояване на поземлен имот № 039106 в местността „Параджишка поляна” по картата на възстановената собственост на гр. Калофер.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл. 21, ал. 1 т. 11 от Закона за местното самоуправление и местната администрация и чл. 124 б, ал. 1 от Закона за устройство на територията, предвид изложеното в предложение № 94-00-164 от 19.01.2018 г., Общински съвет Карлово

**Р Е Ш И :**

**1.** Одобрява задание за проект на подробен устройствен план - план за регулация и застрояване за промяна на предназначението на поземлен имот № 039106 в местността ”Параджишка поляна” по КВС на гр. Калофер, изготвено на основание чл.125, ал.1 от Закона за устройство на територията.

**2.** На основание чл.21, ал.1, т.11 от Закона за местното самоуправление и местната администрация и чл.124 а, ал.1от Закона за устройство на територията, Общински съвет Карлово разрешава да се изработи проект за подробен устройствен план - план за регулация и застрояване за промяна на предназначението на поземлен имот № 039106 в местността ”Параджишка поляна” по КВС на гр. Калофер.

Предвижда се създаване на УПИ - „Животновъдна (говедовъдна) ферма за 70 броя с обслужващи сгради”.

Проектът да се изготви съгласно изискванията на чл.109 и чл.110 от ЗУТ, Наредба №7 за правила и нормативи за устройство на отделните видове територии и устройствени зони, Наредба № 8 за обем и съдържание на устройствените планове и Закона за опазване на околната среда.

Изработеният проект за ПУП да се съобщи по реда на чл.128 от ЗУТ и се одобри по чл.129, ал.2 от ЗУТ.

**МОТИВИ:** Във връзка със заявление вх. № 94-00-164 от 10.01.2018 год. от Пейо Недялков Недялков, ЕГН 7306134564 с адрес гр. Калофер, ул. „Козлодуй” № 2, относно даване на разрешение за изработване на проект за подробен устройствен план - план за регулация и застрояване за промяна на предназначението на поземлен имот № 039106 в местността ”Параджишка поляна” по картата на възстановената собственост на гр. Калофер.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 882**

ВЗЕТО С ПРОТОКОЛ **№ 33**  ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **25.01.2018 година**

**ОТНОСНО: Разрешение за изработване на проект за подробен устройствен план – план за регулация и застрояване на поземлен имот № 064067, местност „ТАРЛА ТОПРАК” по Картата на възстановената собственост /КВС/ на землище с. Ведраре, Община Карлово.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл. 21, ал. 1 т. 11 от Закона за местното самоуправление и местната администрация и чл. 124 б, ал. 1 от Закона за устройство на територията, предвид изложеното в предложение № 90-00-34 от 22.01.2018 г., Общински съвет Карлово

**Р Е Ш И :**

**1.** Одобрява задание за изработване на Проект за подробен устройствен план - план за регулация и застрояване на поземлен имот № 064067 с площ 15,942 дка.,

местност ”ТАРЛА ТОПРАК” по КВС на землище с. Ведраре, изготвено на основание чл.125 от Закона за устройство на територията за създаване на **УПИ 064067 – „за производствени и складови дейности”** във връзка с реализирането на обект: „Цех за замразяване и консервиране на плодове и зеленчуци с административни и обслужващи звена”.

**2.** На основание чл.21, ал.1, т.11 от Закона за местното самоуправление и местната администрация и чл.124 а, ал.1от Закона за устройство на територията, Общински съвет Карлово разрешава да се изработи проект за подробен устройствен план - план за регулация и застрояване на поземлен имот № 064067 с площ 15,942 дка., местност „ТАРЛА ТОПРАК” по КВС на землище с. Ведраре за създаване на **УПИ 064067 -** **„за производствени и складови дейности”** във връзка с реализирането на обект: „Цех за замразяване и консервиране на плодове и зеленчуци с административни и обслужващи звена”.

Проектът да се изготви съгласно изискванията на чл.109 и чл.110 от ЗУТ, Наредба №7 за правила и нормативи за устройство на отделните видове територии и устройствени зони, Наредба № 8 за обем и съдържание на устройствените планове и Закона за опазване на околната среда.

Изработеният проект да се съобщи по реда на чл.128 от ЗУТ и одобри по реда на чл.129, ал.2 от ЗУТ.

**МОТИВИ:** Във връзка със заявление с вх. № 90-00-34 от 17.01.2018 год., ведно с приложените документи от „ИТАЛИ ТРИФОНОВИ” ООД, ЕИК 201758181, представлявано но Иван Трифонов – Управител със седалище и адрес на управление: с. Ведраре, ул. „10-та” № 30, относно даване на разрешение за изработване на проект за подробен устройствен план - план за регулация и застрояване на поземлен имот № 064067 с площ 15,942 дка., местност ”ТАРЛА ТОПРАК” по картата на възстановената собственост на землище с. Ведраре.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 883**

ВЗЕТО С ПРОТОКОЛ **№ 33**  ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **25.01.2018 година**

**ОТНОСНО: Насрочено на 22.02.2018 г. заседание на Общото събрание на Асоциацията по ВиК на обособената територия, обслужвана от „Водоснабдяване и канализация” ЕООД – гр. Пловдив и по предварително определения дневен ред, определяне на позицията и даване на мандат за гласуване на представителя на община Карлово.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл. 21, ал. 1 т. 23 от Закона за местното самоуправление и местната администрация и чл. 198 е, ал. 3 от Закона за водите, предвид изложеното в предложение № 93-00-176 от 25.01.2018 г., Общински съвет Карлово

**Р Е Ш И :**

**1.** Упълномощава д-р Емил Станев Кабаиванов – Кмет на Община Карлово за представител в Общото събрание на Асоциацията по В и К на обособената територия, обслужвана от „Водоснабдяване и канализация” ЕООД – гр. Пловдив, което ще се проведе на 22.02.2018 г.

При невъзможност да присъства д-р Емил Станев Кабаиванов – Кмет на Община Карлово на Общото събрание на Асоциацията по ВиК на обособената територия, обслужвана от „Водоснабдяване и канализация” ЕООД – гр. Пловдив, Общински съвет Карлово упълномощава Стойо Белев

Карагенски – Заместник кмет на Община Карлово.

**2.** На основание чл.21, ал.1, т.23 от ЗМСМА, определя следния начин на гласуване на представителя на Община Карлово в Общото събрание на Асоциацията по ВиК на обособената територия, обслужвана от „Водоснабдяване и канализация” ЕООД – гр. Пловдив:

2.1. По т.1 от планирания дневен ред:

Упълномощеният представител на Община Карлово да гласува „ЗА”, по приемане на годишния отчет за дейността на Асоциацията по ВиК – Пловдив за 2017 г.

2.2. По т.2 от планирания дневен ред:

Упълномощеният представител на Община Карлово да гласува „ЗА”, по приемане на годишния отчет за изпълнение на бюджета на Асоциацията по ВиК – Пловдив за 2017 г.

2.3. По т.3 от планирания дневен ред:

Упълномощеният представител на Община Карлово да гласува „ЗА”, по приемане на бюджета на Асоциацията по ВиК – Пловдив за 2018 г.

**3.** Упълномощеният представител на община Карлово да изиска следната информация:

Какви са инвестиционните намерения на В и К Пловдив за 2018-та година по населените места в община Карлово и какви са приходите на В и К Пловдив от такси за 2017-та година по населени места.

**МОТИВИ:** Внасям за разглеждане докладна записка по повод постъпило писмо с изх. № АВК-02-6 от 23.01.2018 г. на Председателя на Асоциацията по ВиК на обособената територия, обслужвана от „Водоснабдяване и канализация” ЕООД – гр. Пловдив и свикано на основание чл.198в, ал.4, т.5, т.9 и т.10 от Закона за водите и чл.16, т.2 в изпълнение на чл.9, ал.2 от Правилника за организацията и дейността на Асоциациите по ВиК, заседание на 22.02.2018 г. на Общото събрание

на Асоциацията по ВиК.

В тази връзка се изисква, позицията и мандатът на представителя на Община Карлово, по реда на чл.198е, ал.5 от ЗВ да бъдат съгласувани от Общински съвет Карлово. В горецитираното писмо е представен следния планиран дневен ред на заседанието на Общото събрание на Асоциацията по ВиК.

1. Приемане на годишния отчет за дейността на Асоциацията по ВиК – Пловдив за 2017 г.;

2. Приемане на годишния отчет за изпълнение на бюджета на Асоциацията по ВиК – Пловдив за 2017 г.;

3. Приемане на бюджета на Асоциацията по ВиК – Пловдив за 2018 г.;

4. Други

* Искане с вх. № АВК-02-72 от 14.12.2017 г. от д-р Емил Кабаиванов – Кмет на Община Карлово, да се разгледа информация от ВиК ЕООД – Пловдив за предприетите мерки по охрана на водоемите, находящи се на територията на Община Карлово.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 884**

ВЗЕТО С ПРОТОКОЛ **№ 33**  ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **25.01.2018 година**

**ОТНОСНО: Избор на комисия за провеждане на конкурс за възлагане управлението на „Медицински център – І – Карлово” ЕООД.**

**ПО ПРЕДЛОЖЕНИЕ НА: инж. Теодор Делков Щойлеков -**

**Председател на Общински съвет Карлово**

На основание чл. 21, ал. 1 т. 23 от Закона за местното самоуправление и местната администрация, във връзка с т. VІІ на Решение № 839 от 21.12.2017 г., предвид изложеното в предложение № 00-368-18 от 24.01.2018 г., Общински съвет Карлово

**Р Е Ш И :**

Определя комисия за провеждане на конкурса за възлагане управлението на „Медицински център – І – Карлово” ЕООД от 7 члена;

Състав на комисията:

* 1. адв. Димитър Мелев – адвокат на Лекарски съюз Пловдив;
  2. д-р Стоянка Трифонова – Председател на ПК по „Здравеопазване, социални и младежки дейности, спорт и туризъм”;
  3. д-р Иван Моллов - общински съветник;
  4. г-н Янко Кочев – представител на кмета;
  5. представител от БЛС – Колегия Пловдив;
  6. г-жа Стоянка Кръстева – общински съветник;
  7. г-н Доньо Тодоров – общински съветник;

**МОТИВИ: С** решение № 839, взето с протокол № 31 от заседание на Общински съвет Карлово, проведено на 21.12.2017 г. се приеха условията за провеждане на конкурс за възлагане управлението на „Медицински център – І – Карлово” ЕООД. В т. VІІ на решението, Общински съвет Карлово реши комисията за провеждане на конкурса да се състои от 7 члена, в която да участват: общински съветници и конкретно членове на ПК по „Здравеопазване, социални и младежки дейности, спорт и туризъм” към съвета; представител на БЛС – Колегия Пловдив. В състава на Комисията следва да бъдат включени правоспособен юрист, икономист и магистри по медицина и/или дентална медицина.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**